คำสั่ง กองอำนวยการรักษาความมั่นคงภายในราชอาณาจักรคำสั่งกองอำนวยการรักษาความมั่นคงภายในราชอาณาจักรที่ ๑๖๗/๒๕๕๗เรื่องให้ศูนย์อำนวยการรักษาความสงบเรียบร้อย เป็นศูนย์อำนวยการตามมาตรา ๑๗แห่งพระราชบัญญัติการรักษาความมั่นคงภายในราชอาณาจักรพ.ศ. ๒๕๕๑[๑] ตามที่คณะรัฐมนตรีได้มีมติ เมื่อวันที่ ๒๘ เมษายน พ.ศ. ๒๕๕๗เห็นชอบให้ประกาศพื้นที่ปรากฏเหตุการณ์อันกระทบต่อความมั่นคงภายในราชอาณาจักรในเขตพื้นที่กรุงเทพมหานคร จังหวัดนนทบุรี อำเภอลาดหลุมแก้ว จังหวัดปทุมธานีและอำเภอบางพลี จังหวัดสมุทรปราการ เป็นพื้นที่ปรากฏเหตุการณ์อันกระทบต่อความมั่นคงภายในราชอาณาจักรระหว่างวันที่ ๑ พฤษภาคม พ.ศ. ๒๕๕๗ ถึงวันที่ ๓๐ มิถุนายน พ.ศ. ๒๕๕๗ และมอบหมายให้กองอำนวยการรักษาความมั่นคงภายในราชอาณาจักร เป็นผู้รับผิดชอบในการป้องกันปราบปราม ระงับ ยับยั้งและแก้ไขหรือบรรเทาเหตุการณ์อันกระทบต่อความมั่นคงภายในราชอาณาจักรและจัดทำแผนการดำเนินการในการบูรณาการการกำกับ ติดตาม และเร่งรัดหน่วยงานของรัฐและเจ้าหน้าที่ของรัฐที่เกี่ยวข้องให้ดำเนินการให้เป็นไปตามแผนที่กำหนดอาศัยอำนาจตามความในมาตรา ๘ และมาตรา ๑๗แห่งพระราชบัญญัติการรักษาความมั่นคงภายในราชอาณาจักร พ.ศ. ๒๕๕๑ผู้อำนวยการรักษาความมั่นคงภายในราชอาณาจักรโดยความเห็นชอบของคณะกรรมการอำนวยการรักษาความมั่นคงภายในราชอาณาจักร เมื่อวันที่๒๙ เมษายน พ.ศ. ๒๕๕๗ จึงมีคำสั่งดังต่อไปนี้๑. เพื่อให้เกิดความต่อเนื่องในการปฏิบัติงานให้บรรดาประกาศ ข้อกำหนด คำสั่ง หรือการดำเนินการใดของ หน่วยงาน พนักงานเจ้าหน้าที่หรือผู้ใดที่ได้รับมอบหมายจาก ศูนย์อำนวยการรักษาความสงบเรียบร้อยที่ได้จัดตั้งขึ้นตามคำสั่ง กองอำนวยการรักษาความมั่นคงภายในราชอาณาจักร ที่๑๑๐/๒๕๕๗ ลงวันที่ ๑๘ มีนาคม พ.ศ. ๒๕๕๗ ยังคงเป็นศูนย์อำนวยการตามมาตรา ๑๗ แห่งพระราชบัญญัติการรักษาความมั่นคงภายในราชอาณาจักรพ.ศ. ๒๕๕๑ และเป็นหน่วยขึ้นตรงของกองอำนวยการรักษาความมั่นคงภายในราชอาณาจักรโดยมีภารกิจในการป้องกัน ปราบปราม ระงับ ยับยั้งและแก้ไขหรือบรรเทาเหตุการณ์ที่กระทบต่อความมั่นคงภายในราชอาณาจักรในเขตพื้นที่และห้วงเวลาที่ประกาศ๒. ให้รัฐมนตรีว่าการกระทรวงแรงงานเป็นผู้อำนวยการศูนย์อำนวยการรักษาความสงบเรียบร้อย โดยให้เป็นผู้มีอำนาจหน้าที่แทนผู้อำนวยการรักษาความมั่นคงภายในราชอาณาจักรในการแต่งตั้งพนักงานเจ้าหน้าที่เพื่อปฏิบัติภารกิจข้างต้นได้ตามความจำเป็นและเหมาะสม๓. โครงสร้างการบริหารจัดการ อำนาจหน้าที่การกำกับติดตามสายการบังคับบัญชาและอัตรากำลังของศูนย์อำนวยการรักษาความสงบเรียบร้อยให้เป็นไปตามผนวก ก ผนวก ข และผนวก ค ที่แนบท้ายคำสั่งนี้ ทั้งนี้ให้ผู้อำนวยการศูนย์อำนวยการรักษาความสงบเรียบร้อยพิจารณาแต่งตั้งพนักงานเจ้าหน้าที่เพิ่มเติมได้ตามความจำเป็นและเหมาะสมกับสถานการณ์๔. ให้หน่วยงานของรัฐและหน่วยงานอื่นๆที่เกี่ยวข้องให้การสนับสนุนการดำเนินการตามที่ศูนย์อำนวยการรักษาความสงบเรียบร้อยประสานและร้องขอทั้งนี้ ตั้งแต่วันที่ ๑ พฤษภาคม พ.ศ. ๒๕๕๗ ถึงวันที่ ๓๐ มิถุนายนพ.ศ. ๒๕๕๗สั่ง ณวันที่ ๒๙ เมษายน พ.ศ. ๒๕๕๗ยิ่งลักษณ์ชินวัตรนายกรัฐมนตรีผู้อำนวยการรักษาความมั่นคงภายในราชอาณาจักร[เอกสารแนบท้าย]๑. ผนวก ก โครงสร้าง การบริหารจัดการ อำนาจหน้าที่การกำกับติดตามสายการบังคับบัญชาของศูนย์อำนวยการรักษาความสงบเรียบร้อย (ศอ.รส.) ประกอบคำสั่งกอ.รมน. ที่ ๑๖๗/๒๕๕๗ ลง ๒๙ เม.ย. ๕๗๒. ผนวก ข (การจัดเฉพาะกิจ) ประกอบคำสั่ง กอ.รมน. ที่ ๑๖๗/๒๕๕๗ ลง ๒๙เม.ย. ๕๗๓. อนุผนวก ๑ (โครงสร้างการจัดเฉพาะกิจ ศปก.ศอ.รส.,ส่วนระวังป้องกัน, กำลังตำรวจ) ประกอบผนวก ข (การจัดเฉพาะกิจ) ประกอบคำสั่งกอ.รมน. ที่ ๑๖๗/๒๕๕๗ ลง ๒๙ เม.ย. ๕๗๔. อนุผนวก ๒ (โครงสร้างการจัดเฉพาะกิจ กำลังทหาร และ กำลัง กอ.รมน.)ประกอบผนวก ข (การจัดเฉพาะกิจ) ประกอบคำสั่ง กอ.รมน. ที่ ๑๖๗/๒๕๕๗ ลง ๒๙ เม.ย. ๕๗๕. ผนวก ค รายนามคณะที่ปรึกษา ศอ.รส. ประกอบคำสั่ง กอ.รมน. ที่ ๑๖๗/๒๕๕๗ลง ๒๙ เม.ย. ๕๗(ดูข้อมูลจากภาพกฎหมาย)ปริยานุช/ผู้จัดทำ๒ พฤษภาคม ๒๕๕๗อุษมล/ผู้ตรวจ๗ พฤษภาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๗๒ ง/หน้า ๒๓/๓๐ เมษายน ๒๕๕๗